
Spordiklubidele ja eraõiguslikele spordikoolidele

toetuse eraldamise korra vormide kinnitamine

1. Asjaolud ja menetluse käik
Narva Linnavolikogu 10.08.2017. a määrusega nr 11 võeti vastu Narva linna eelarvest spordiklubidele ja eraõiguslikele spordikoolidele toetuse eraldamise korra. Kooskõlas määrusega Narva Linnavalitsus kinnitab järgmised dokumentide vormid:
· toetuse taotlus;

· pearahatoetuse taotlemise nimekiri;

· lapsevanemate või hooldajate kirjalikud kinnitused;

· treenerite nimekiri;

· leping;

· aruanne toetuse kasutamise kohta.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Vastavalt Narva Linnavolikogu 10.08.2017. a määruse nr 11 „Narva linna eelarvest spordiklubidele ja eraõiguslikele spordikoolidele toetuse eraldamise kord” paragrahvidele 2 ja 3 Narva Linnavalitsus kinnitab Narva linna eelarvest spordiklubidele ja eraõiguslikele spordikoolidele toetuse taotlemise vormi, pearahatoetuse taotlemise nimekirja vormi, lapsevanemate või hooldajate kirjalike kinnituste vormi, treenerite nimekirja vormi, lepingu vormi ja toetuse kasutamise aruande vormi.
3. Otsus

Kinnitada Narva linna eelarvest spordiklubidele ja eraõiguslikele spordikoolidele toetuse eraldamise korra vormid järgmiselt:
3.1 toetuse taotluse vorm (lisa 1);

3.2 pearahatoetuse taotlemise nimekirja vorm (lisa 2);

3.3 lapsevanemate või hooldajate kirjalike kinnituste vorm (lisa 3);

3.4 treenerite nimekirja vorm (lisa 4);

3.5 lepingu vormid (lisad 5-7);

3.6 toetuse kasutamise aruande vorm (lisa 8).
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

